Evanđelje po Mateju (Šarić)/Glava 24.
1 Isus izađe iz hrama s pođe dalje. Tada mu pristupiše učenici njegovi i upozoriše ga na građevine hramske. 

2 On im reče: "Vidite vi to sve ' Zaista, kažem vam: "Ovdje neće ostati kamen na kamenu, koji se neće porušiti." 

3 Kad je onda sjedio na Maslinskoj gori, pristupiše samo njegovi učenici k njemu i rekoše: "Kaži nam, kad će se to dogoditi, i koji je znak tvojega dolaska i svršetka svijeta?" 

4 Isus im reče: "Gledajte, da vas tko ne zavede! 

5 Jer će mnogi doći u ime moje i reći: "Ja sam Krist. I mnoge će zavesti. 

6 Čut ćete za ratove i glasove o ratovima. Gledajte, da se ne uplašite! To mora tako doći; ali nije još tada svršetak, 

7 Jer će se dignuti narod proti narodu, kraljevstvo protiv kraljevstva. Glad i kuga i potres bit će posvuda. 

8 Ali to je sve istom početak nevoljama. 

9 Tada će vas predavati na muke i ubijat će vas; i zbog imena mojega svi će narodi zamrziti na vas. 

10 Tada će mnogi zalutati u vjeri, jedan će drugoga izdati i jedan će na drugoga zamrziti. 

11 lažni će proroci u velikom broju ustati i mnoge zavesti. 

12 Jer će bezbožnost uzeti maha, ljubav će ohladnjeti kod mnogih. 

13 Ali tko ustraje do kraja, spasit će se. 

14 Ovo evanđelje o kraljevstvu navješćivat će se po svemu svijetu za svjedočanstvo svima narodima. Tada istom dolazi svršetak. 

15 Kad dakle vidite na mjestu svetome gnusobu opustošenja, o kojoj je govorio prorok Daniel - tko čita, neka razumije! - 

16 Tada neka ljudi u Judeji bježe u gore! 

17 Tko bude na krovu, neka ne silazi, da uzme sobom još što is kuće! 

18 Tko bude u polju, neka se ne vraća kući, da uzme haljinu svoju! 

19 Teško trudnima i dojiljama u one dane! 

20 Molite se, da ne padne bijeg vas u zimu ili u subotu! 

21 Tada će biti nevolja velika, kakva nije bila od postanja svijeta do sada, niti će biti. 

22 I kad se ne bi skratili oni dani ni jedan se čovjek ne bi spasio. Ali zbog izabranih skratit će se dani oni. 

23 Ako vam tada tko rekne: "Ovdje je Krist ili ondje, ne vjeruj te! 

24 Jer će ustati lažne Kristovi i lažni proroci i činit će velike znake i čudesa, da zavedu, ako je moguće, iste izabranike. 

25 Eto, kažem vam unaprijed. 

26 Ako vam se tada rekne: "On je u pustinji, ne izlazite; on je u sobama, ne vjerujte! 

27 Jer kao što se munja pomoli na istoku i zasja do zapada, tako će biti i s dolaskom Sina čovječjega. 

28 Gdje je strvina, ondje se skupljaju orlovi, 

29 Odmah će po nevolji onih dana sunce pomrčati i mjesec će izgubiti svoju svjetlost, zvijezde će s neba pasti, i sile će se nebeske uzdrmati. 

30 Tada će se pokazati znak Sina čovječjega na nebu, i svi će narodi na zemlji proplakati. Ugledat će Sina čovječjega gdje dolazi na oblacima nebeskim s velikom moć i slavom. 

31 On će poslati anđele svoje s velikim glasom trublje, i oni će skupiti izabranike njegove od četiri vjetra, od jednoga kraja neba do drugoga. 

32 Od smokve naučite se prispodobi: "Kad njezine grane postanu sočne i lišće potjera, onda znate, da je blizu ljeto. 

33 Tako i vi, kad vidite sve ovo, znajte, da je pred vratima 

34 Zaista, kažem vam: "Ovaj naraštaj neće proći, dok se ovo sve ne zbude. 

35 Nebo i zemlja proći će, ali riječi moje neće proći. 

36 A onoga dana i onoga časa ne zna nitko, ni anđeli na nebu, nego samo Otac. 

37 Kao u dane Noine, tako će biti kod dolaska, Sina čovječjega. 

38 U dane pred potopom gostili su se i pili, ženili su se i udavali do onoga dana, kad Noa uđe u kovčeg; 

39 I nijesu došli do uviđavnosti, dok nije provalio potop i sve pograbio. Upravo će tako biti i kod dolaska Sina čovječjega. 

40 Tada će biti dva na polju: "jedan će se uzeti, drugi će se ostaviti. 

41 Dvije će mljeti u mlinu: "jedna će se uzeti, druga će se ostaviti. 

42 Budite dakle budni; jer ne znate dana, u koji dolazi Gospodin vas. 

43 Ali ovo znajte: "Kad bi znao domaćin, u koji čas noći dolazi lupež, zacijelo bi bdio i ne bi pustio da provali u kuću njegovu. 

44 Zato i vi budite spremni; jer Sin čovječji dolazi u čas, u koji se ne nadate. 

45 Tko je dakle vjerni i razumni sluga, koga je postavio gospodar nad svojom družinom, da joj daje hranu u pravo vrijeme. 

46 Blagoslovljen je sluga, kojega gospodar njegov, kad se vrati kući, nađe da čini tako. 

47 Zaista, kažem vam: "On će ga postaviti nad svim imanjem svojim, 

48 Ako li je sluga zao i misli u sebi: "Moj gospodar neće još zadugo doći, 

49 I ako on tuče svoje drugove i gosti se i pije s pijanicama, 

50 Onda će gospodar toga sluge doći u dan, kad ne očekuje, u čas, kojega ne zna. 

51 On će ga sasjeći u komade i odredit će mu mjesto njegovo među licemjerima. Ondje će biti jauk i škrgut zuba. 

Evanđelje po Mateju (Šarić)